सहारनपुर/मेरठ. सहारनपुर में बाजोरिया रोड स्थित एक नर्सिंग होम में 42 साल की महिला ने तीन बच्चों को जन्म दिया। 15 मिनट के अंतराल में महिला को तीन बार डिलीवरी के लिए लेबर रूम में जाना पड़ा। उसने दो बेटियों और एक बेटे को जन्म दिया। तीनों बच्चे पूरी तरह स्वस्थ हैं और एक निजी इनफर्टिलिटी सेंटर में उन्हें रखा गया है। महिला को 20 साल से बच्चा नहीं हुआ था। आगे पढ़िए साल 1995 में हुई थी शादी। डेढ़ महीने पहले हुई थी पति की मौत।
20 साल से बच्चा नहीं होने से थी परेशान
उत्तराखंड के रुड़की के नजदीक गांव अनेकी औरंगाबाद निवासी सुभाष चंद की शादी मुजफ्फरनगर निवासी कनकलता से 20 साल पहले साल 1995 में हुई थी। इसके बाद बच्चा नहीं होने से वह परेशान चल रही थी। वहां की कुछ स्थानीय महिला डॉक्टर्स ने उसका इलाज भी किया, लेकिन उन्हें कोई सफलता नहीं मिली। डेढ़ महीने पहले एक रोड एक्सिडेंट में उसके पति की मौत हो गई थी।
दो साल पहले डॉ. ने शुरू किया इलाज
> करीब दो साल पहले कनकलता और उसके पति सुभाष चंद ने सहारनपुर में बाजोरिया रोड स्थित एक प्राइवेट नर्सिंग होम में इनफर्टिलिटी स्पेशलिस्ट डा. गायत्री सहगल से संपर्क किया।
> कई तरह के जांच के बाद उन्होंने पाया कि कनकलता को ए पॉजीटिव इनफर्टिलिटी का केस है।
> उसके हार्मोंस पूरी तरह से डिस्टर्ब थे, जिस कारण वह मां नहीं बन पा रही थी।
> इलाज के बाद कनकलता के डिस्टर्ब हार्मोंस सही होने लगे।
> करीब एक साल के इलाज के बाद नौ महीने पहले कनकलता प्रेग्नेंट हो गई।
> इस दौरान उसका लगातार इलाज जारी रहा।
प्रसव पीड़ा होने पर हॉस्पिटल में भर्ती कराया गया
> मंगलवार को कनकलता को प्रसव पीड़ा महसूस होने पर उसे डॉ. गायत्री की देखरेख में डिलीवरी के लिए हॉस्पिटल में भर्ती कराया गया।
> शाम 4.31 बजे उसे पहली डिलीवरी हुई, जिसमें उसने एक बच्ची को जन्म दिया।
> कनकलता को लेबर रुम से वार्ड में शिफ्ट ही किया जा रहा था कि उसे फिर से दर्द शुरू हुआ और उसे दोबारा लेबर रुम में ले जाया गया।
> शाम 4.42 बजे हुई डिलीवरी में कनकलता ने एक स्वस्थ बच्चे को जन्म दिया।
> शाम 4.44 बजे प्रसव हुआ तो कनकलता ने एक बच्ची को जन्म दिया।
> डॉ. गायत्री सहगल ने बताया कि कनकलता और उसकी दो बच्ची और एक बच्चा स्वस्थ हैं। उन्हें बाल रोग विशेषज्ञ की देखरेख में रखा गया है।
डेढ़ महीने पहले पति की हो चुकी है मौत
अन्नेकी औरंगाबाद निवासी पेशे से इंटर कॉलेज में लेक्चरर सुभाष चंद की शादी 20 साल पहले हुई थी। नौ महीने पहले पत्नी के प्रेग्नेंट होने पर वह बहुत खुश था। करीब डेढ़ महीने पहले एक रोड एक्सीडेंट में उसकी मौत हो गई थी।
आगे की स्लाइड्स में देखिए महिला की तस्वीरें...
hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva